open-index/open-wikipedia-markdown huggingface dataset:
Love & Hate

«**Love & Hate**» (), բրիտանացի երգիչ և երգերի հեղինակ Մայքլ Կիվանուկայի երկրորդ ստուդիական ալբոմ։ Այն թողարկվել է 2016 թվականի հուլիսի 15-ին Polydor Records (ՄԹ) և Interscope Records (ԱՄՆ) լեյբլների միջոցով։

## Պատմություն
«Love & Hate» ալբոմը հետևել է Կիվանուկայի 2012 թվականին թողարկված և Mercury Prize-ին արժանացած «Home Again» ալբոմին։ Այն արտադրվել է Danger Mouse-ի, Inflo-յի և Փոլ Բաթլերի կողմից։ Love & Hate» ալբոմի կազմում երեք սինգլ է թողարկվել։ Առաջին՝ «Black Man in a White World» սինգլը թողարկվել է 2016 թվականի մարտի 28-ին և ուղեկցվել է Հիրո Մուրաիի կողմից նկարահանված երաժշտական տեսահոլովակով։ Երկրորդ՝ «Love & Hate» սինգլը թողարկվել է 2016 թվականի ապրիլի 7-ին։

## Մեդիայում
«Cold Little Heart» երգը հայտնի է նաև այն բանով, որ օգտագործվել է որպես HBO-ի «Մեծ փոքր ստեր» հեռուստասերիալի բացող երգ։

## Քննադատների ընդունելություն
Իր թողարկումից հետո «Love & Hate» ալբոմը երաժշտական քննադատների կողմից դրական գնահատականների է արժանացել։ Metacritic-ում այն 86/100 միավոր է ստացել՝ հիմնված 23 ակնարկների վրա։ The Telegraph-ն ասել է․ «Սա ալբոմ է, որը հնչում է որպես ինքնին երաժշտության աշխարհը»
### Պարգևներ

## Երգացանկ

## Չարթեր

## Ծանոթագրություններ

## Արտաքին հղումներ
*Մայքլ Կիվանուկայի պաշտոնական կայք

Կատեգորիա:2016 ալբոմներ
MantisBT

**MantisBT**, ազատ տարածվող ծրագիր, որը նախատեսված է ծրագրային ապահովումներում սխալների վերանայման համար (bugtracker)։ Ապահովում է հաղորդակցում ծրագրավորողների և օգատատերերի միջև։ Հնարավորություն է տալիս օգատատերերին հաղորդել ծրագարվորողներին առկա խնդիրների մասին։

Համակարգը ունի կարագավորումների ճկուն համակարգ, որը թույլ է տալիս կարգավորել այն օգտագործելով այն ոչ միայն ծրագրային ապահովումների համար, այլև օգտագործել Helpdesk-ին զեկույցներ ուղարկելու համար։

Հնարավորություն ունի wiki-շարժիչի ինտեգրման, որը թույլ է տալիս կազմել թղթաբանություն։

Համակարգը իրենից ներկայացնում է վեբ-հավելված, այդ իսկ պատճառով անհրաժեշտություն չկա հավելյալ ծրագրային ապահովման տեղադրման և աշխատում է բրաուզերի միջոցով։

Mantis անվանումը առաջացել է մատիս միջատի անունից, որը սնվում է այլ միջատներով (bug)։

## Համակարգի պահանջներ
Ծրագրի աշխատանքի համար անհրաժեշտ է․
* Վեբ սերվեր
* PHP ծրագրային լեզվի աջակցում
* Տվյալների բազա

## Դրական կողմեր
* Ծրագիրը ազատ է և անվճար
* PHP կոդի ազատ ձևափոխում 
* Հասկանալի գրված կոդ
* Սխալների գունային տարբերություն
* Օգտատիրոջ կողմից կարգավորվող դաշտ
* Հարմար ֆիլտրեր
* Աշխատանքի արագություն
* Էլ․ փոստի հասցեին ուղարկվում են ծանուցումներ
* Մեծ թվով հավելումներ

## Բացասական կողմեր
* Հնարավոր չէ կատարելի կարգավորումների փոփոխություններ վեբ-ինտերֆեյսի միջոցով։

## Ծանոթագրություններ

## Արտաքին հղումներ
* Պաշտոնական կայք
* Թղթաբանություն MantisBT
* MantisBT-ի համար նախատեսված պաշտոնական հավելումներ

Կատեգորիա:PHP
Կատեգորիա:UNIX ծրագրային ապահովում
Կատեգորիա:Ազատ ծրագրային ապահովում
Կատեգորիա:Վինդոուզի ծրագրային ապահովում
Կարբոնադ

**Կարբոնադ** ( կամ  ածուխ, «ածուխով տապակված միս»), խոզի գոտկատեղ-մեջքային հատվածից կտրված միս (որպես կանոն՝ կրծքամիս)՝ տապակած կամ եփելով կարմրացրած։

## Պատրաստման եղանակ
Ներկայումս մսի վերամշակումը կատարվում է հատուկ խցերում շոգեխաշումով, որից հետո տապակում են։ Կարբոնադի որոշ էժան տեսակներ մսից բացի պարունակում են նաև սոյայի սպիտակուց, ինչպես նաև զանգվածը մեծացնելու համար դրա մեջ ավելացնում են սովորական ջուր։ Մսի ժամանակակից վերամշակմամբ ստեղծված կարբոնադը պատկանում է մսային ուտեստների ենթախմբին։

Բելգիական և ֆրանսիական խոհանոցներում կա «ֆլամանդական կարբոնադ» կերակրատեսակը (այդպես են այն անվանում Վալլոնիայում և մնացած ամբողջ Եվրոպայում, իրենք՝ ֆլամանդացիները, պարզապես անվանում են «կարբոնադո»)։ Դա խոզի մսի գարեջրի սոուսով շոգեխաշած կտորներ են։

## Կարբոնադ և կարբոնատ
Երբեմն «կարբոնատ» բառը սխալ օգտագործում են «կարբոնադ» իմաստով (օրինակ՝ Վլադիմիր Վիսոցկու երգի քնարական հերոսը. «*Մենք սիրում ենք վայրի խոզի միսը որպես կարբոնատ*»):

## Ծանոթագրություններ

## Գրականություն
* Карбонад // Товарный словарь / И. А. Пугачёв (главный редактор). — М.: Государственное издательство торговой литературы, 1957. — Т. III. — Стб. 370

Կատեգորիա:Մսով ուտեստներ
Զարդարված կիվիվ

**Զարդարված կիվիվ** (*Vanellus indicus*), քարադրների ընտանիքին պատկանող ոչ մեծ թռչուն։

## Բնութագիր
thumb|left
thumb|left
Զարդարված կիվիվն ունի 32-35 սմ երկարություն։ Արու և էգ թռչունները շատ նման են։

Սև վերջավորություններով դեղին ոտքերը և կարմիր կտուցը համեմատաբար երկար են։ Թռչունի մարմնի վերին մասի փետուրները բաց շագանակագույն են` կանաչավուն-մետաղական երանգով։ Թռիչքի ժամանակ տեսանելի է դառնում սպիտակ լայն շերտ՝ թևի անկյունագծով անցնելով։ Պոչի ծածկոցները և պոչի փետուրները սպիտակ են։ Պոչը վերին մասում ունի լայն սև շերտ։

Երիտասարդ թռչունները իրենց գլխին ունեն ավելի թույլ, շագանակագույն օրինակ։ Կզակն ու կոկորդը սպիտակ գույնի են։ Մաշկի վրա կարմիր շերտերը երիտասարդ թռչունների մոտ ավելի քիչ են արտահայտված, քան մեծահասակ թռչունների մոտ։

## Տարածվածություն
Զարդարված կիվիվների բներ հանդիպում են Իրաքում, Իրանում և Ռուսաստանի հարավային երկայնքով լեռնային գետերի ջրերում։ Այն զարդարված կիվիվները, որոնք բնադրում են Ռուսաստանի հարավում, ձմռանը թռչում են դեպի Հարավային Ասիա, Հնդկաստան և հյուսիսարևելյան Աֆրիկա։ Որպես հազվագյուտ հյուր՝ զարդարված կիվիվները հանդիպում են նաև Արևմտյան Եվրոպայում։

Որոշ ենթատեսակները հանդիպում են Պակիստանում, Հնդկաստանում, Նեպալում և Բանգլադեշում։

## Կենսակերպ
thumb|100px|Ձագ
Զարդարված կիվիվը սնունդ է փնտրում, հատկապես գիշերը։ Նրանք հիմնականում սնվում են անողնաշարավոր կենդանիներով՝ բզեզներ, մրջյուններ, մորեխներ և տերմիտներ։ Բացի այդ, ուտում են նաև փափկամարմիններ, որդեր և խեցգետիններ։

Բները սովորաբար կառուցվում են անմիջապես գետնին և հաճախ գտնվում են ջրային տարածքների մոտ։ Բնում դնում է 3-ից 4 ձու։ Դրանք շագանակագույն են, դեղնավուն կամ կանաչավուն ծածկույթով և ունեն սև-շագանակագույն բծեր։ Ինկուբացիայի տևողությունը 26 օր է։

## Պատկերասրահ

Պատկեր:Red-wattled lapwing (Vanellus indicus indicus).jpg
Պատկեր:Red-wattled Lapwing Vanellus indicus external morphology by Dr. Raju Kasambe.jpg
Պատկեր:Red-wattled lapwing (Vanellus indicus) 2019 014.jpg
Պատկեր:Red Wattled lapwing Vanellus Indicus.jpg
Պատկեր:Red-wattled Lapwing Vanellus indicus by Dr. Raju Kasambe DSC 5603 (8).jpg
Պատկեր:Red-wattled Lapwing Vanellus indicus by Dr. Raju Kasambe DSCN2162 (3).jpg
Պատկեր:Red-wattled Lapwing Vanellus indicus by Dr. Raju Kasambe DSCN2162 (1).jpg
Պատկեր:Red-wattled Lapwing Vanellus indicus chick by Dr. Raju Kasambe DSCN5073 (7).jpg
Պատկեր:Vanellus indicus Chandigarh.jpg
Պատկեր:Juvenile red-wattled lapwing.jpg
Vanellus indicus aigneri MHNT.ZOO.2010.11.147.1.jpg |Ssp aigneri -Museum specimen - Karachi, Pakistan


## Ծանոթագրություններ

## Գրականություն
* Simon Delany, Derek Scott, Tim Dodman, David Stroud (Hrsg): *An Atlas of Wader Populations in Afrika and Western Eurasia.* Wetlands International, Wageningen 2009, ISBN 978-90-5882-047-1
* Collin Harrison und Peter Castell: *Jungvögel, Eier und Nester der Vögel Europas, Nordafrikas und des Mittleren Ostens.* Aula Verlag, Wiebelsheim 2004, ISBN 3-89104-685-5

Կատեգորիա:ԲՊՄՄ կարմիր ցանկի քիչ մտահոգող տեսակներ
Էնն Դևիս

**Էնն Բրեդֆորդ Դևիս** (; ), ամերիկյան դերասան, հայտնի է հեռուստատեսային դերերով։

«Բոբի Քամմինգսի Շոուն» սիթքոմում ունեցած դերի համար Դևիսը շահում է երկու «Էմմիի» մրցանակ։ Նա նաև հայտնի է նաև «The Brady Bunch Variety Hour», «The Brady Brides» և «The Bradys» ֆիլմերում իր դերերով։ 1995 թվականին «Բրեդի ընտանիքը» գեղարվեստական կինոնկարում դերասանուհին խաղացել է որպես բեռնատարի վարորդ։

1960 թվականի մայիսի 9-ին, Կինոարտադրության մեջ ունեցած ավանդի համար դերասանը արժանացել է աստղի Հոլիվուդի Փառքի ծառուղում։

Եղել է զորքերի ժամանցի կազմակերպման Միացյալ ծառայության անդամ, հյուրախաղեր է անցկացրել Վիետնամում, Թաիլանդում և Կորեայում։ Հեռուստատեսության դերասանուհու վերջին աշխատանքներից մեկը եղել է NBC ալիքի «Ճիշտ իրեր» սիթքոմում դերը առևտրային գովազդների շարքը՝ օգտագործելով իր հայտնի տնային տնտեսուհու կերպարը։

## Հեռուստատեսություն
* *The Bob Cummings Show* (153 դրվագ, 1955—1959)
* *The John Forsythe Show* (25 դրվագ, 1965—1966)
* Բրեդիի ընտանիքը (117 դրվագ, 1969—1974)
* *The Brady Bunch Variety Hour* (9 դրվագ, 1976—1977)

## Պատկերասրահ

Պատկեր:Bob Cummings Ann B. Davis Bob Cummings Show.JPG
Պատկեր:Ann B. Davis 1977.jpg
Պատկեր:Ann B. Davis 1963.JPG
Պատկեր:The Brady Bunch Ann B. Davis 1969.jpg
Պատկեր:Davis, Ann B.jpg


## Ծանոթագրություններ

## Արտաքին հղումներ

Ann B. Davis Archive of American Television Interview

Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Հոլիվուդյան փառքի ծառուղի
Կատեգորիա:Միչիգանի համալսարանի շրջանավարտներ
Կատեգորիա:«Էմմի» մրցանակի դափնեկիրներ
Կատեգորիա:Հոլիվուդյան դերասաններ
Կատեգորիա:Նյու Յորքում ծնվածներ
Կատեգորիա:21-րդ դարի ամերիկացի կանայք
Բոբո Դիուլասո

**Բոբո Դիուլասո** (), քաղաք Բուրկինա Ֆասոյում, դեպարտամենտ Վերին Ավազաններ տարածաշրջանի ՈւԷ գավառում։

## Ընդհանուր տեղեկություն
Բոբո Դիուլասոն մեծությամբ երկրի երկրորդ քաղաքն է։ Տեղակայված է Բուրկինո Ֆասոյի հարավ-արևմուտքում` Ուագադուգուից մոտավորապես 350 կմ հեռու, երկրի ամենաբերրի մասում, որը մեծ նշանակություն ունի տնտեսության համար։ Բացի այդ, Բոբո Դիուլասոն ընկած է Մալիի և Կոտ դ'Իվուարի հետ արևտրային ուղիների հատման վայրում։ Կլիման մեղմ է։ Քաղաքապետը  (2011 թվականի հունիսի տվյալով) Սալիա Սանուն է։

Քաղաքը հիմնադրվել է *Սյա* անվանումով 15-րդ դարում։ 1897 թվականին այն գրավվեց ֆրանսիացիների կողմից և մտավ Ֆրանսիական Արևմտյան Աֆրիկա գաղութի կազմի մեջ։ 1932 թվականից մինչև 1947 թվականը ժամանակահատվածում մտնում էր Փղոսկրի Ափի գաղութի մեջ։

Բոբո Դիուլասոն արևմտյան Բուրկինա Ֆասոյի խոշորագույն արդյունաբերական և արևտրային կենտրոնն է։ Այստեղ արտադրվում են էլեկտրական սարքեր, տեքստիլ, սննդամթերք, խմիչքներ, ծխախոտային արտադրանքներ և այլն։ Քաղաքում կա միջազգային օդանավակայան և համալսարան։ Երկաթուղային կապը միացնում է այն  Ուագադուգույի և Աբիջանի հետ։ Բոբո Դիուլասոն հանդիսանում է կաթոլիկ եպիսկոպոսության կենտրոն։

## Կլիմա




## Բնակչություն
Ըստ 2013 թվականի տվյալների` քաղաքի բնակչության թիվը կազմում էր 555 128 մարդ։

*Քաղաքի բնակչության թվի փոփոխությունն ըստ տարիների*

## Տեսարժան վայրեր
Քաղաքային տեսարժան վայրերից կարելի է նշել 1880 թվականի մզկիթը, դարբինների ավանդական թաղամասը, տարածաշրջանային թանգարանը։

## Հայտնի բնակիչներ
* Ալեն Տրաորե` ֆուտբոլիստ Բուրկինո Ֆասոյից, ֆրանսիական «Լորյանի» կիսապաշտպան։
* Շառլ Կաբորե` ֆուտբոլիստ Բուրկինո Ֆասոյից, «Կուբանի» կիսապաշտպան։

## Քույր քաղաքներ
*  Ֆես, Մարոկկո
*  Շալոն ան Շամպայն, Ֆրանսիա
*  Բամակո, Մալի

## Պատկերասրահ

Պատկեր:BoboDioulasso-GrandMosqueN.JPG|Մեծ մզկիթ
Պատկեր:BoboDioulasso-TownHall.JPG|Քաղաքապետարան 
Պատկեր:Sudanese_Style_Railway_Station_Bobo_Dioulasso_Burkina_Faso.jpg|Երկաթուղային կայարան
Պատկեր:Bobo-Dioulasso1.jpg|Քաղաքի փողոցներից մեկը


## Ծանոթագրություններ

## Արտաքին հղումներ
* Бобо-Диуласо 
* Интернет-портал Бобо-Диуласо 
*  

Կատեգորիա:Աֆրիկայի բնակավայրեր
Կատեգորիա:Բուրկինա Ֆասոյի քաղաքներ
Աննա Սյուել

**Աննա Սյուել** (,), բրիտանացի գրող, «Սև գեղեցկություն» վեպի հեղինակ, ըստ որոշ աղբյուրների՝ համաշխարհային մանկական գրականության ամենահայտնի գործերից մեկը։

## Կենսագրություն
Աննա Սյուելը ծնվել է քվակերների ընտանիքում։ Նրա մայրը՝ Մերին, ով ծնունդով Ռայթից էր, ժամանակին հայտնի գրողներից է եղել։ Աննան սկզբնական կրթությունը ստացել է տնային պայմաններում, քանի որ ծնողները գումարի խնդիր են ունեցել։ 1822 թվականին Աննայի հորը պատկանող խանութի սնանկացման պատճառով նրանց ընտանիքը տեղափոխվել է Դալսթոն, Լոնդոն, իսկ 1932 թվականին՝ Լոնդոնի հյուսիս-արելքում գտնվող Սթոք Նյուվինգթոն, որտեղ էլ Էնն առաջին անգամ դպրոց է գնացել։ Նա 14 տարեկանում ոտքի ծանր վնասվածք է ստացել և մինչև կյանքի վերջ քայլել է հենակներով։ Բացի այդ, նրա առողջությունն աստիճանաբար սկսել է վատթարանալ։ Այդ իսկ պատճառով նա հաճախ օգտվել է ձիակառքից և ժամանակի ընթացքում սկսել է շատ սիրել ձիերին։ Արդյունքում, Աննայի ընտանիքն անընդհատ տեղից տեղ է տեղափոխվել. 1836 թվականին՝  Բրայթոն, 1845 թվականին՝ Լանսինգ, 1858 թվականին՝ Վիկ, 1864 թվականին՝ Բաթ և 1868 թվականի՝ Հին Քաթթոն ():

## Ստեղծագործություն
Սյուելը իր միակ «Սև գեղեցկություն» վեպը սկսել է գրել 51 տարեկանում և նրա վրա աշխատել է 1871 թվականից մինչև 1876 թվականը։ 1876 թվականից սկսած՝ Սյուելն այլևս ի վիճակի չի եղել ինքնուրույն գրել, քանի որ արդեն գամված էր անկողնում։ Բայց գրելը շարունակել է մոր օգնությամբ՝ տեքստը նրան թելադրելով (դուստրը մահացել է ծնողների կենդանության օրոք)։ Սկզբում նա իր գիրքը չէր պլանավորել՝ որպես մանկական գրականության ստեղծագործություն, այլ ձգտել էր նրա օգնությամբ ձիերի հետ աշխատող մարդկանց ներարկել․

Գրքի իրավունքները վաճառվել են Լոնդոնի «Jarrolds» հրատարակչությանը, որը, Սյուելին վճարելով 40 ֆունտ, այն հրապարակել է նույն տարում։

## Մահ
Գրողը մահացել է 1878 թվականի ապրիլի 25-ին  հեպատիտ կամ տուբերկուլյոզ հիվանդություններից։ Նրան բախտ չի վիճակվել տեսնել իր վեպի ճանաչումն ու հռչակը։

## Հիշողություն
Աննա Սյուելի ծննդավայրի տունը այժմ ծառայում է որպես թանգարան և թեյի խանութ։ Հին Քաթթոնի տունը, որտեղ գրվել է «Սև գեղեցկություն» վեպը, հայտնի է որպես Աննա Սյուելի Տուն անունով։

## Պատկերասրահ

Պատկեր:Anna Sewell House.JPG|Տուն, որտեղ Սյուելը գրել էր իր վեպը
Պատկեր:BlackBeautyCoverFirstEd1877.jpeg|«Սև գեղեցկության» կազմը (1877)
Պատկեր:Black Beauty (1877), page 6.jpg|«Սև գեղեցկություն», էջ 6 (1877)
Պատկեր:Friends&|Ընկերական հանդիպումների տուն
Պատկեր:AnnaSewellTrough.JPG|Կերակրատաշտը այգու մուտքի մոտ


## Ծանոթագրություններ

Կատեգորիա:19-րդ դարի անգլիացի գրողներ
Կատեգորիա:Անգլիացի կին վիպասաններ
Կատեգորիա:Անձինք այբբենական կարգով
Կատեգորիա:Բրիտանացի գրողներ
Կատեգորիա:Բրիտանացի մանկագիրներ
Կատեգորիա:Գրողներ այբբենական կարգով
Բոխնյայի աղի հանք

**Բոխնյայի աղի հանք** (սկսած 13-րդ դարից մինչ 1772 թվականը կազմել է Կրակովյան ժուպայի մաս), հանք Լեհաստանի հարավում, հնագույն աղի հանքերից մեկն է աշխարհում ու Եվրոպայում և ամենահինը Լեհաստանում։ Գտնվում է Լեհաստանի Փոքր Լեհաստան վոեվոդության Բոխնյա քաղաքի տարածքում։ ՅՈՒՆԵՍԿՕ-ի Համաշխարհային ժառանգության օբյեկտ է, Փոքր Լեհաստան վոեվոդւթյան մշակութային հուշարձան։

## Պատմություն
Հանքը հիմնվել է 1248 թվականին, երբ այստեղ հայտնաբերվել են քարաղի պաշարներ և, ինչպես համարվում է, այդ շրջանում աղի պաշարներ գտնելուց 2000 կամ նույնիսկ 3500 տարի հետո (այդ ժամանակ այն ստանում էին գոլորշիացման միջոցով)։ Հիմնվելուց հետո հանքը դարձել է Թագավորական աղային ընկերության մաս։

1368 թվականին աղի հանքերի մասին Կազիմիր Մեծի կողմից հրապարակած կանոնադրությունից հետո սկսվել է աղի արտահանումը Ռուսաստան և Հունգարիա։ 14-րդ դարում հանքում աշխատողների թիվը եղել է 120-ից մինչև 150, 15-16-րդ դարերում՝ մինչև 500։ 1772 թվականին Ռեչ Պոսպոլիտայի առաջին բաժանումից հետո հանքը հայտնվել է Ավստրիական կայսրության կազմում, և 17-րդ դարում սկսված նրա անկումը 1785 թվականին փոխարինվել է նոր ծաղկմամբ, երբ իրականացվել է հանքի կապիտալ վերանորոգում։ 1794 թվականին այստեղ բացվել է աղի նոր հանքատեղ։ Մինչ 1918 թվականը հանքը գտնվել է ավստրիացիների վերահսկողության ներքո, որից հետո նորից հայտնվել է Լեհաստանի կազմի մեջ։

Աղի արդյունահանումը հանքում շարունակվել է մինչև 1964 թիվը, որից հետո այն փակվել է։ 1981 թվականի դեկտեմբերի 11-ին աղի հանքը ներառվել է Փոքր Լեհաստան վոյեվոդության պահպանվող հուշարձանների գրանցամատյանում (№ А-238): 2000 թվականի սեպտեմբերի 26-ին Լեհաստանի նախագահ Ալեքսանդր Կվասնևսկին աղի հանքը հայտարարել է ազգային պատմության հուշարձան, իսկ 2013 թվականին այն ընդգրկվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում այն բանից հետո, երբ միավորվելով դարձել է մեկ օբյեկտ Վելիչկայի աղի հանքի հետ, որը գտնվում էր նրանից 20 կմ դեպի արևմուտք։

## Ծանոթագրություն

## Արտաքին հղումներ
* Պաշտոնական էջ 

Կատեգորիա:Լեհաստանի ճարտարապետություն
Կատեգորիա:Համաշխարհային ժառանգություն Լեհաստանում
Թոմաս Դիքսի

**Թոմաս Դիքսի** (), գեղանկարիչ, պատմական ժանրի դիմանկարիչ։ Նա հաճախ ոգեշնչվել է Շեքսպիրյան ստեղծագործություններով,  ծնվել է Անգլիայում։

## Կյանքը և ստեղծագործական ուղին
Թոմաս Ֆրենսիս Դիքսին ծնվել է 1849 թվականի դեկտեմբերի 13-ին Լոնդոնում։ Նա եղել է Հ․Փ․ Դիքսիի սանը։ 1841 թվականից սկսած, մինչ կյանքի վերջ հանդես է եկել  Լոնդոնի Գեղարվեստի թագավորական ակադեմիայում։ Նրա եղբայրը՝ Ջոն Ռոբերտ Դիքսին, երեխաները՝ Ֆրենկ Դիքսին և  Մարգարիտը, ևս նկարիչներ էին։ *Վիկտորիայի նկարիչների բառարանում*  Հերբերտ Դիքսին ներկայացված է որպես նրա որդի, սակայն, համաձայն  Լոնդոնյան Սիթիի դպրոցի տվյալների, որտեղ սովորել է Հերբերտը, նա Ջոն Ռոբերտ Դիքսիի որդին է։ 
thumb|Բեատրիս (1883)
Նա  ներկայացրել է ընտանեկան դիմանկարների շարք, Շեքսպիրյան հերոսների իդեալիստական բնանկարներ, ինչպես «Օֆելյան», «Բեատրիսը», «Միրանդան» և «Արիելը»։ Ջուլիետի դիմանկարը գտնվում է Սանդերլենդի գեղարվեստի պատկերասրահում, «Օպերայում» նկարը՝ Լեյսեստերի գեղարվեստի պատկերասրահոոմ, «Օրիորդ Թեսդեյլը»՝ Ադելաիդաի գեղարվեստի պատկեասրահում, Ավստրալիա  և «Օֆելյան»՝ (1875) Միդի գեղարվեստի պատկերասրահոոմ, Ամհերստ, Մասաչուսեթս։ Նա հայտնի է Շեքսպիրյան հերոսուհիների նկարներով, որոնցից յոթը ցուցադրված են Լոնդոնի գեղարվեստի թագավորական ակադեմիայում։ Այլ յուղանկարներ, ինչպիսիք են «Հիսուս Արարիչը», «Հեռավոր Մտքեր», «Բեատրիս», «Միրանդան» և «Էմի Ռեբսարտը» ներկայացվել են աճուրդի։ Նա մահացել է 1895 թվականի Նոյեմբերի 6-ին։

## Պատկերասրահ

Պատկեր:Ophelia - oil painting.jpg|«*Օֆելյա*», 1873, Թաչսթոուն Ռոչդեյ, Անգլիա
Պատկեր:Juliet on the Balcony.jpg|«*Ջուլիետը պատշգամբում*», 1875, Մաքմանուսի Պատկերասրահ, Դանդի, Շոտլանդիա
Պատկեր:Juliet oil painting.jpg|«*Ջուլիետ*», 1877, Սանդերլենդի թանգարան և Ձմեռային Պարտեզներ, Սանդերլենդ, Անգլիա
Պատկեր:Little Florist.jpg|«*Փոքրիկ ծաղկավաճառը*», Օլդհեմի Պատկերասրահ, Մեծ Մանչեստր, Անգլիա
Պատկեր:Thomas Francis Dicksee Miranda.jpg|«*Միրանդա*», 1895, Սոթբիս
Պատկեր:Thomas Francis Dicksee - Ophelia - Google Art Project.jpg|«*Օֆելյա*» 1864, Բիլբաո Գեղարվեստի Թանգարան, Իսպանիա
Պատկեր:Anne Page (Dicksee, 1862).jpg|«*Աննա Փեյջ*» 1862, Ֆոլջեր Շեքսպիրյան թանգարան, Վաշինգտոն ԿՇ
Պատկեր:Thomas Francis Dicksee (1819-1895) - Ideal Portrait of Lady Macbeth - WAG 3060 - Walker Art Gallery.jpg|«*Օրիորդ Մակբեթ*», 1870, ՈՒոլքեր Պատրերասրահ, Լիվերպուլ, Անգլիա
Պատկեր:Christ of the Cornfield.jpg|«*Քրիստոս Արարիչ*», 1883 


## Ծանոթագրություններ

## Արտաքին հղումներ
* T F Dicksee - biography and works  (ArtMagick)

Կատեգորիա:1819 ծնունդներ
Կատեգորիա:1895 մահեր
Կատեգորիա:Օրիենտալիստ նկարիչներ
Կատեգորիա:Բրիտանացի նկարիչներ
Կատեգորիա:Բրիտանացի դիմանկարիչներ
Կատեգորիա:Պատմանկարիչներ
Ջենիֆեր Ֆինիգան

**Ջենիֆեր Ֆինիգան ** ( ), կանադացի դերասանուհի։

## Վաղ տարիներ
Ջենիֆեր Ֆինիգանը ծնվել և մեծացել է Մոնրեալում՝ կանադացի ռադիոհաղորդավարի ընտանիքում։ 1996 թվականին ավարտել է կաթոլիկ դպրոցը և շուտով սկսել է իր կարիերան կանադական հեռուստատուսությունում։

## Կարիերա
2000 թվականին Ջենիֆեր Ֆինիգանը տեղափոխվել է ԱՄՆ, որպեսզի խաղա Բրիջիթ Ֆորեսթերի դերը «Համարձակներ և գեղեցիկներ» ցերեկային սերիալում։ Նույն թվականի դեկտեմբերին նա «Լորի Շոուի հետապնդումը» հեռուստաֆիլմում, որը դեռահաս աղջկա իրական սպանության մասին էր, խաղացել է գլխավոր դեր։ 2004 թվականին Ֆինիգանը նկարահանվել է «Համարձակներ և գեղեցիկներ» ցերեկային սերիալում, որի համար 3 անգամ ստացել է «Էմմի» ցերեկային մրցանակ և մի քանի այլ մրցանակներ։ Նա իր կարիերան սկսել է կառուցել պրայմ թայմում և առաջին հերթին «Ջորդանի հետաքննությունը» հեռուստասերիալում խաղացել է ախտաբան Դևան Մագուայերի դերը։ 2005 թվականին նա «Կատարելություն» սիթքոմում, որը առաջին եթերաշրջանից հետո փակվել է, խաղացել է գլխավոր դեր։

2005 թվականի աշնան սկզբից Ջենիֆեր Ֆինիգանը գլխավոր դեր է կատարել «Տան մոտ» հեռուստասերիալում։ Առաջին եթերաշրջանում սերիալը չափավոր հաջողություն է ունեցել, սակայն 2007 թվականին երկրորդ եթերաշրջանից հետո այն փակվել է։ 2009 թվականին նա նկարահանվել է պրոդյուսեր Շոնդա Ռայմսի «Տուփի ներսում» սերիալի պիլոտում, որն այդպես էլ կանաչ լույս չի ստացել հետագա արտադրության համար։ Նույն ժամանակաշրջանում նա նկարահանվել է մի քանի հեռուստաֆիլմերում՝ հիմնականում Lifetime ալիքի համար։ 2010-2011 թվականների եթերաշրջանում Ֆինիգանը խաղացել է ABC «Ես քեզ հետ լավ եմ» սիթքոմի, որը առաջին եթերաշրջանից հետո փակվել է, գլխավոր դերերից մեկը։ 2012 թվականին նա ստացել է «Երկուշաբթի առավոտյան» հեռուստաերիալի գլխավոր դերերից մեկը, որը նույնպես առաջին եթերաշրջանից հետո փակվել է։ 2013 թվականին Ֆինիգանը Կիրսթի Էլլիի հետ միասին գլխավոր դեր է խաղացել Lifetime հեռուստաալիքի «Մանուկների առևտուր» ֆիլմում, որից հետո գլխավոր դեր է ստացել է FX-ի «Բռնապետ» դրամայում։

## Անձնական կյանք
2007 թվականից Ջենիֆերն ամուսնացած է դերասան Ջոնաթան Սիլվերմանի հետ, որի հետ նա հանդիպել էր իրենց հարսանիքից 3 տարի առաջ։ Ամուսինները ունեն դուստր, որի անունը Էլլա Ջեք Սիլվերմանն է։

## Ֆիլմագրություն

## Ծանոթագրություն

Կատեգորիա:1979 ծնունդներ
Կատեգորիա:Կանադացի դերասանուհիներ
Կատեգորիա:Կանադացի կինոռեժիսորներ
Կատեգորիա:Կանադացի հեռուստատեսային դերասանուհիներ
Կատեգորիա:Կանադացի մոդելներ
Կատեգորիա:Օգոստոսի 22 ծնունդներ
Թոմաս Բըրք (ատլետ)

**Թոմաս Բըրք (Ատլետ)**  Թոմաս Էդմունդ «Թոմ» Բըրք  (), ամերիկացի արագավազորդ էր։ Նա 100 և 400 մետր արագավազքում առաջին օլիմպիական չեմպիոնն էր։

## Կենսագրություն
Բոստոնի համալսարանի Իրավագիտության դպրոցի ուսանող Բըրքը աչքի ընկնող վազորդ էր 400 մետր և 440 յարդ վազքատարածություններում և 1895 թվականին հաղթել է Ամերիկյան համալսարանների ասոցիացիայի  440 յարդ արագավազքի մրցումներում։ 1896 թվականի Աթենքի ժամանակակից օլիմպիական առաջին խաղերի մեկնարկից առաջ նման համբավ նա չէր վայելում։ Թ. Բըրքը բազմաթիվ լավագույն արագավազորդների բացակայության պայմաններում զարմանալիորեն հաղթել է 100 մետր վազքատարածությունում։ Նա աչքի է ընկել նաև իր վազքի այն ժամանակվա համար հազվադեպ մեկնարկաձևի համար։ Այժմ այդպիսի մեկնարկաձևը  վազքի մրցումներում սովորական կիրառության մեջ է։ Եզրափակչում նրա ցույց տված ժամանակը 12,0 վայրկյան էր իսկ նախապատրաստական մրցումներում ավելի լավ արդյունք է ցուցաբերել՝ 11,8 վայրկյան։

Բըրքի գլխավոր ձեռքբերումը նույն օլիմպիական խաղերում 400 մետրը վազքատարածությունում հաղթանակի հասնելն էր։ Նախնական մրցումներում նրա ցույց տված արդյունքն էր 58.4 վայրկյան, իսկ  եզրափակչի ժամանակ՝  54,2 վայրկյան։ Երկու դեպքում էլ հաղթող է ճանաչվել Բըրքը

Ավելի ուշ, իր կարիերայի ընթացքում Բըրքը մասնագիտացել է ավելի երկար մրցատարածություններում՝ նվաճելով Ամերիկայի սիրողական մարզիկների միջքոլեջային ասոցիացիայի հաղթողի կոչումը 440 և 880 յարդ մրցատարածություններում։ Ոգեշնչված լինելով 1896 թվականի Օլիմպիական խաղերում մարաթոնյան վազքի հաջողության իրողությունից, 1897 թվականին նա Բոստոնի ամենամյա մարաթոնի նախաձեռնողներից մեկն էր։

Բըրքը հետագայում դարձել է իրավաբան, միաժաման ատլետիկայի մարզիչ և կես դրույքով լրագրող՝ թղթակցելով Բոստոն Ջորնըլ- ին և Բոստոն փոստ-ին։

Առաջին աշխարհամարտին մասնակցել է որպես կրտսեր լեյտենանտ։ Թ. Բըրքը 43 տարեկան հասակում ԱՄՆ զինված ուժերում ամենատարեցն էր օդաչուների թվում։

Նա  հանկարծամահ է եղել  53 տարեկանում  Վինտրոպից Բոստոն երթևեկող լաստանավի վրա։

## Ծանոթագրություններ

## Հետագա ընթերցանություն
*

Կատեգորիա:Օլիմպիական չեմպիոններ
Կատեգորիա:Ամերիկացի մարզիկներ
Կատեգորիա:Ամերիկացի իրավաբաններ
Կատեգորիա:Ամերիկացի լրագրողներ
Կատեգորիա:Ամերիկացի սցենարիստներ
Մարկ Գորելիկ

**Մարկ Գորելիկ** (, ), ռուս բեմադրող նկարիչ, ՌԽՍՖՀ վաստակավոր նկարիչ։

## Կենսագրություն
Ծնվել է 1922 թվականի մարտի 21-ին (22-ին), Խարկովում։ Եղել է Հայրենական մեծ պատերազմի մասնակից։

1951 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտը։ Աշխատել է Մաքսիմ Գորկու անվան կինոստուդիայում որպես բեմադրող նկարիչ, մասնակցել է ավելի քան 30 կինոնկարի նկարահանման։

Մահացել է 2013 թվականի ապրիլի 3-ին։ Հրաժեշտի արարողությունը տեղի է ունեցել ապրիլի 6-ին, Բոտկինկի հիվանդանոցի ծիսական դահլիճում։

## Մրցանակներ և ճանաչում
* ՌԽՍՖՀ վաստակավոր նկարիչ (1976 թվական)։

## Ֆիլմագրություն

* 1955 թվական` Ինքնավստահ մատիտը
* 1956 թվական` Սեփական ձեռքերով
* 1957 թվական` Ոչ իր տեղում
* 1959 թվական` Հայրական տունը
* 1960 թվական` Աղջկական գարունը
* 1960 թվական` Պարզ պատմություն
* 1961 թվական` Դիմա Գորինի կարիերան
* 1962 թվական` Ուրախ պատմություններ 
* 1963 թվական` «Երիտասարդություն» ալմանախ («Արևածաղիկ» պատմվածք)
* 1963 թվական` Տուգանային հարված
* 1964 թվական` Հեշտ կյանքը
* 1965 թվական` Եկեք Բայկալ
* 1966 թվական` Հեծյալը քաղաքում
* 1967 թվական` Ուղիղ տող
* 1968 թվական` Դա եղել էր հետախուզությունում
* 1969 թվական` Ֆիտիլ («Ծածկել են», թողարկում № 91)
* 1970 թվական` Սիրո մասին
* 1970 թվական` Արծաթե շեփորները
* 1972 թվական` Հողը, ըստ պահանջի
* 1973 թվական` Մեր տղան 
* 1975 թվական` Կորած արշավախումբը
* 1976 թվական` Ոսկեգույն գետը
* 1977 թվական` ԱՆհետացում
* 1977 թվական` Ռիսկը շնորհակալ գործ է
* 1979 թվական` Ըստ քրեական որոնման
* 1979 թվական` «Սավոյի» առևանգումը 
* 1980 թվական` Գիշերային միջադեպ
* 1982 թվական` Բնակչի վերադարձը
* 1983 թվական` Նրբազգաց տարիք
* 1984 թվական` Պղնձե հրեշտակ
* 1985 թվական` Գաղտնի զբոսանք
* 1986 թվական` «Բնակիչ» գործողության ավարտը
* 1987 թվական` Ապտակը, որը չէր եղել
* 1987 թվական` Կոտրված շրջանը
* 1988 թվական` Թող ես մեռնեմ, տեր աստված
* 1989 թվական` Կապիչը և թագավորը

## Ծանոթագրություններ

## Արտաքին հղումներ
* https://web.archive.org/web/20160305053409/http://artru.info/ar/4518/
* https://web.archive.org/web/20090122061716/http://rating.artunion.ru/artists_tom1.html
* Умер Марк Горелик, художник-постановщик советской киноклассики

Կատեգորիա:Ռուս նկարիչներ
Կատեգորիա:ՎԳԻԿ-ի շրջանավարտներ
Քեթի Դաունս

**Քեթի Դաունս** (, ), ամերիկյան կինոդերասանուհի։

## Կենսագրություն
Դաունսը սկսել է աշխատել որպես մոդել, 1944 թվականին նա պայմանագիր է կնքում 20th Century Fox- ի հետ, իսկ 1945 թվականից սկսեց դերասանական գործունեություն ծավալել դրամատիկ ֆիլմերում և արևմտյան երկրներում։ 1950-ականներին նա հիմնականում նկարահանվում էր գիտական ֆանտաստիկայի և սարսափ ֆիլմերի մեջ։ Վերջին մասնակցությամբ լայնածավալ ֆիլմը թողարկվեց 1958 թվականին, որից հետո Դաունսը նկարահանվեց միայն հեռուստատեսային ֆիլմերում։ 1965 թվականին նրան աշխատանքից հեռացրին։

Քեթի Դաունսը մահացել է 52 տարեկանում քաղցկեղից, թաղված է Կալիֆոռնիայի Սանտա Մոնիկա նահանգի Վուդլոն գերեզմանատանը։

Կինոարտադրության մեջ ունեցած ավանդի համար դերասանը արժանացել է աստղի Հոլիվուդի Փառքի ծառուղում։

## Անձնական կյանք
Քեթի Դաունսը երկու անգամ ամուսնացած է եղել. առաջինը Ջո Քիրքվուդ կրտսերի (1952-1955, ամուսնալուծություն) և Ռոբերտ Բրանսոնի (16 Հուլիս 1956-29 հուլիս 1963, ամուսնալուծություն)։

## Ընտրված ֆիմագրություն
* 1945 — Քույրեր Դոլլի / 
* 1945 — Տոնավաճառ/ *[[:en:State Fair (1945 film)|State Fair]]*
* 1946 — Իմ սիրելի կլեմենտին / *My Darling Clementine*
* 1946 — Մութ անկյուն / 
* 1948 — Կապը բարձր է / 
* 1950 — Մայրամուտին / *[[:en:The Sundowners (1950 film)|The Sundowners]]*
* 1955 — Մեծ հուշում / *The Big Tip Off*
* 1955 — Ֆանտոմը 10000 լիգ խորությունից / *The Phantom from 10,000 Leagues*
* 1956 — Հրեշ կին / 
* 1957 —Անհավանական հսկայական մարդ / *The Amazing Colossal Man*
* 1958 — Հրթիռ դեպի լուսին / *Missile to the Moon*

## Ծանոթագրություններ

## Արտաքին հղումներ

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Դերասանուհիներ այբբենական կարգով
Կատեգորիա:Կինոդերասաններ
Կատեգորիա:Հոլիվուդյան դերասաններ
Կատեգորիա:Հոլիվուդյան փառքի ծառուղի
Կատեգորիա:Քաղցկեղից մահացածներ
Ռայխենաու (կղզի)

**Ռայխենաու** (), կղզի Բոդենի լճում, Կոնստանց քաղաքից մի փոքր արևմուտք, Գերմանիա։

## Պատմություն
thumb|left|250px|Կղզու արևմտյան հատվածը
Կզղին հայտնի է 724 թվականին կառուցված բենեդիկտյան վանքի շնորհիվ։ 8-9-րդ դարերին Հարավային Գերմանիայում եղել է կարևոր մշակութա-կրոնային կենտրոն։

Այս վանքով անցել են Հյուսիսային Եվրոպայից Իտալիա ուղևորված գրեթե բոլոր ուխտագնացները։ Ռեյխենաուն ունեցել է իր դպրոցը, սկրիպտորիան և նկարչական արհեստանոց,ը որից ծագել են 10-11-րդ դարերի լավագույն գունազարդված հին ձեռագրերը։ Նրա հետ է կապվում Կյուրեղի և Մեթոդիոսի քարոզչական գործունեությունն Արևելյան Եվրոպայում։

Վանական կյանքի վերականգնման անհաջող փորձերը և Միջնադարի նոր սոցիալ-տնտեսական բարձր իրողությունների հետ հարմարվելու անկարողությունն առաջ արդեն 13-րդ դարում բերել են աբբայության արագ անկման, 1402 թվականին հաշվվում էին ընդհանուր երկու կանոնիկոս և վանահայր։ 16-րդ դարի կեսերից այն անընդհատ գտնվել է կոնստանցի եպիսկոպոսի կառավարման տակ։ 1757 թվականին վանական հողերը պետականացվել են, և 1803 թվականին վանքը փակվել է։ Ամենահարուստ գրադարանը, որի տեքստերը ներառում են «Բավարիացի աշխարհագրագետ», մասամբ տեղափոխվել են Կարլսրուե, մասամբ՝ Մյունխեն։

2000 թվականին ամբողջ կղզին 10-րդ դարի սուրբ Գևորգ վանական եկեղեցու հետ և 14-րդ դարի երկհարկանի վարչական փայտե կոնստրուկցիաների կառույցի հետ հայտարարվել են Համաշխարհային ժառանգության օբյեկտ։ Տաճարում պահպանվել են օտտոնյանական ժամանակների ամենահազվագյուտ որմնանկարներ։

## Աշխարհագրություն
Կղզու ամենաբարձր կետը Հոհվարտն է, որի բարձրությունը ծովի մակարդակից 438,7 մետր է, իսկ Բոդենի լճի հայելու մակարդակից բարձր է 43 մետր։ Կղզու երկարությունը 4,5 կմ է, լայնությունը՝ 1,5 կմ, իսկ ընդհանուր մակերեսը կազմում է 4,3 քառ․ կմ, շրջագիծը շուրջ 11 կմ է։ Ռայխենաու կղզու բնակչությունն այժմ գնահատվում է 3200-3300 մարդ։ Վերջին հստակ մարդաքանակը որոշվել է 1961 թվականի մարդահամարով։

## Լուսանկարներ

Պատկեր:Reichenau.JPG|Տեսարան շվեցարական ափից
Պատկեր:Hegne und Reichenau.jpg
Պատկեր:StGeorgReichenau-pjt.jpg|Սբ․ Գևորգ եկեղեցի


## Ծանոթագրություններ

## Արտաքին հղումներ
* www.reichenau.de* 

Կատեգորիա:1803 կազմալուծումներ
Կատեգորիա:Եվրոպայի կղզիներ
Կատեգորիա:Եվրոպայի պատմական երկրներ
Կատեգորիա:Համաշխարհային ժառանգություն Գերմանիայում
Գերգովիայի հուշարձան

**Գերգովիայի հուշարձան** () կամ **Վերցինգոտերիքսի հուշակոթող** (), 1900 թվականին կլերմոնացի ճարտարապետ Ժան Թեյլարդի կողմից Գերգովիայի սարավանդի արևելյան ծայրին կառուցված հուշարձան, որը գտնվում է Ֆրանսիայի Օվերն վարչական շրջանի Պյուի դը Դոմ դեպարտամենտի Կլերմոն Ֆերան քաղաքից մի քանի կիլոմետր դեպի հարավ։ Նվիրված է Ք․ա․ 52 թվականին այս տարածքում Հուլիոս Կեսարի դեմ Վերցինգետորիքսի տարած հաղթանակին։

2018 թվականի մարտին ընդգրկվել է Ֆրանսիայի պատմական հուշարձանների ցանկում (քաղաք-ամրոցն ընդգրկվել է 2013 թվականին)։

## Բնութագիր
thumb|Գետնադամբարանի դռան վրայի լատիներեն հուշատախտակը
Հուշարձանն ունի 26 մետր բարձրություն և պատրաստված է Օվերնի քարով։ Բաղկացած է պատվանդանից, որի վրա բարձրանում են երեք սյուներ, որոնց գագաթին կորնիֆյան օրդերներ են ու գալլական թևավոր սաղավարտ։ Պատվանդանի մեջ գետնադամբարան է գտնվում՝ Վերցինգետորիքսի ցենոտաֆով (հուշարձան պատերազմում զոհված անձի պատվին, որը սակայն թաղված է այլ վայրում)։ Հուշարձանը զարդարում են երեք սալեր։

Գետնադամբարանի դռան վերևում գտնվող այդ սալերից մեկի վրա լատիներեն փորագրված է․ 
որի անգլերեն թարգմանությունը հետևյալն է․ 

## Պատկերասրահ

Պատկեր:Plateau de Gergovie au soleil couchant.jpg|Գերգովիայի սարավանդը հարավից․ աջից երևում է հուշարձանը
Պատկեր:63 Gergovie monument.jpg|Հուշարձանի մյուս հուշատախտակին այն պաշտոնյաների անուններն են, որոնք ներդրում են ունեցել դրա կառուցման գործում
Պատկեր:63 Gergovie monument 1.jpg|Գալլական թևավոր սաղավարտը
Պատկեր:Monument de Gergovie vue depuis le musée.jpg|Հուշարձանը Գերգովիայի ճակատամարտին նվիրված թանգարանի սենյակներից մեկից


## Տես նաև
* Վերցինգետորիքսի հուշարձան

## Ծանոթագրություններ
* Մասնակի թարգմանություն ֆրանսերեն Վիքիպեդիայի հոդվածից (տարբերակը՝ 2019 թվականի հոկտեմբերի 22-ի)։

## Արտաքին հղումներ
* Հուշարձանի և Գերգովիայի սարավանդի հին լուսանկարներ 

Կատեգորիա:1900 հիմնադրումներ Ֆրանսիայում
Կատեգորիա:Ֆրանսիայի հուշարձաններ
Սյուզան Սեյնթ Ջեյմս

**Սյուզան Սեյնթ Ջեյմս** (, ), ամերիկյան դերասանուհի և ակտիվիստ, Էմմի մրցանակի դափնեկիր է հեռուստաընկերությունում իր աշխաատնքով ավելի շատ հայտնի է 1960-ական 1970-ական և 1980-ական թվականներին։

## Կարիերա
Սեյնթ Ջեյմսը հասել է առաջին տարածված համբավին «Խաղերի անուն» հեռուստասերիալում իր դերի համար, որտեղ նկարահանվել է 1968 թվականից մինչև 1971 թվականը։ Իր դերի համար նա 1969-ին դրամատիկական հեռուստասերիալում դրամատիկական հեռուստատեսային շարքում աջակցող դերակատարման համար ստացել է լավագույն դերասանուհի Էմմիի մրցանակ։

1971 թվականից մինչև 1976 թվականը խաղացել է Սալլի Մակմիլլան դերը «ՄակՄիլլանը և կինը» ֆիլմը առաջադրվել է«Էմմի» 4 մրցանակի, և 3 «Ոսկե Գլոբուս» մրցանակի։ Ավելի ուշ նա գլխավոր դերեր է խաղացել մի քանի հոլիվուդյան ֆիլմերում, ինչպիսիք են «Անօրեն բլյուզը » (1977), «Սերը առաջին խայթոցից» (1979),                    (որոից նրան առաջադրել են Սատուրն մրցանակի) «Լավագույն կինոդերասանուհի»,« Ինչպես հաղթել կյանքի թանկությանը» (1980) «Ճշգրիտ պատճենը» (1981) և «Մի լացիր, դա  պարզապես ամպրոպ է» (1982)։

1984-1989թթ. նա կատարել է գլխավոր դերը« Քեյթ և Էլլի» կատակերգական սերիալում՝ Ջեյն Կուրտինի հետ միասին։ Նա«Էմմի»-ի ևս երեք անվանակարգեր է ստացել «Կատակերգական սերիալում լավագույն դերասանուհի» անվանակարգում։ «Քեյթ եև Էլլի» սերիալի ավարտից հետո Սենտ Ջեյմսը հայտարարել է, որ հեռանում է դերասանուհու մասնագիտությունից հանուն մայրության։ Դրանի հետո նա էկրանին հյտնվել է 3 անգամ 1996-ին «The Drew Carey Show» սիթքոմի դրվագում, 2006-ին «Օրենք և կարգ. հատուկ կորպուս» Դրամայում և 2011-ին "Ֆորս-մաժորներ" սերիալի երկու դրվագներում։

2008 թվականի հունիսի 11-ին, կինոարտադրության մեջ ունեցած ավանդի համար դերասանը արժանացել է աստղի Հոլիվուդի Փառքի ծառուղում։

## Անձնական կյանք
Սենտ Ջեյմսը երեք անգամ ամուսնացած է եղել։ 1981թվականից նա ամուսնացած է եղել պրոդյուսեր Դիկ Էբերսոլի հետ, նրանք ունենում են երեք երեխա։ 2004 թվականի նոյեմբերի 28-ին ինքնաթիռը, որում գտնվում էին Էբերսոլը և նրա երկու որդիները, կործանվել է Կոլորադո նահանգում։ Էբերսոլը և Չարլզի որդին ողջ են մնացու, բայց Թեդդիի որդին, որը 14 տարեկան է լինում, ինչպես նաև օդաչուն և ուղեկցորդուհին զոհվում են։
Պատկեր:Susan Saint James 1969.jpg
Պատկեր:Hollywood Walk of Fame stars - Susan Saint James.jpg


## Ֆիլմագրություն
* «Պի Ջեյ» (1968)
* «Որտեղ հրեշտակները հայտնվում են, խնդիրները սկսվում են» (1968)
* «Տեսա» (1969)
* «Անօրեն բլյուզը» (1977)
* «Սերը առաջին խայթոցից» (1979)
* «Ինչպես հաղթել կյանքի թանկությանը» (1980)
* «Ճշգրիտ պատճենը» (1981)
* «Մի լացիր, դա պարզապես որոտ է» (1982)

## Ծանոթագրություններ

## Արտաքին հղումներ

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի բարերարներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Դերասանուհիներ այբբենական կարգով
Կատեգորիա:Կեղծանուններ
Կատեգորիա:Կինոդերասաններ
Կատեգորիա:Հոլիվուդյան դերասաններ
Կատեգորիա:Հոլիվուդյան փառքի ծառուղի
Կատեգորիա:Դերասանուհիներ Կալիֆոռնիայից
Ինչպես կողոպտել բանկը

**«Ինչպես կողոպտել բանկը»** (),անկախ ամերիկյան ֆիլմ, նկարահանված ռեժիսոր Էնդրյուս Ջենկինսի կողմից, որի պրեմերան կայացել է 2007 թվականի մայիսի 20-ին Կաննի կինոշուկայում։ Նկարահանումներն ավարտվել են 2006 թվականի մարտին։ Այն ցուցադրվել է 2007-ի հունիսին Լոս Անջելեսի կինոփառատոնում։ Ֆիլմը մի տղամարդու մասին է, ով հանկարծակի հայտնվում է բանկային կողոպուտի մեջտեղում և այն էլ՝ ավազակներից մեկի հետ, որը, պարզվում է՝ գեղեցիկ աղջիկ է,  և նա վերջինիս պատանդ է վերցնում։ Ֆիլմը ներկայացվում է գլխավոր հերոսի տեսաօրագրի տեսքով։

## Սյուժե
Ջեյսոն Թեյլորը պատահաբար հայտնվում է բանկային պահոցում մի գեղեցիկ աղջկա՝ Ջեսիկայի հետ, ով թալանում է այդ բանկը։ Պահեստից դուրս գտնվում են Ջեսիկայի հանցակիցները՝ զինված հանցախումբը՝ Սայմոնի գլխավորությամբ; Վերջիններս չեն կարողանում մուտք գոծրել պահեստ։ Բացի այդ, Ջեյսոնը զանգահարել է ոստիկանություն, որը սպա Դե Գեպսի հրամանատարությամբ շրջապատել է բանկի շենքը։ Եվ հիմա Ջեյսոնը այնպես պետք է կառավարի իրավիճակը, որ փրկի իրեն ու աղջկան և նույնիսկ փող աշխատի։

## Դերերում

## 10 խորհուրդ ՝ բանկ կողոպտելու և ողջ մնալու համար
Ֆիլմի ընթացքում ցուցադրվող կողոպուտի խորհուրդների ամբողջական ցանկը։
# Որոշեք կողոպտել բանկը։
# Ծրագիր կազմեք
# Հավելյալ ծրագիր ունեցեք։
# Լավ կապ հաստատեք։
# Ուշադիր ընտրեք ձեր համախողներին։
# Պատրաստ եղեք անակնկալների։
# Խայտառակություն պատահում է։
# Ագահություն մի արա։
# Հիշեք, որ խայտառակություն է պատահում։
# Պետք է իմանաք, թե երբ հեռանաք։

## Ծանոթագրություններ

## Արտաքին հղումներ
* Պաշտոնական կայք 
* 
* «Ինչպես կողոպտել բանկը»  All Movie Guide կայքում
* «Ինչպես կողոպտել բանկը»  Box Office Mojo կայքում
* «Ինչպես կողոպտել բանկը»  Yahoo! Movies կայքում

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2007 թվականի ԱՄՆ ֆիլմեր
Կատեգորիա:2007 ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան դետեկտիվ ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան քրեական կինոկատակերգություններ
Կատեգորիա:Լոս Անջելեսում նկարահանված ֆիլմեր
Կատեգորիա:Կալիֆոռնիայում նկարահանված ֆիլմեր
Վերցինգետորիքսի հուշարձան

**Վերցինգետորիքսի հուշարձան** (), գալերի ցեղապետ Վերցինգետորիքսի պատվին կանգնեցված քանդակային հուշարձան։ Համարվում է Ֆրանսիայի՝ պատմական մեծարժեք հուշարձաններից մեկը։

Մ․թ․ա․ I դարում Գալլիան ներքաշվել էր Գալլական պատերազմների մեջ ընդդեմ Հռոմեական կայսրության, որի լեգեոնները գտնվել են Հուլիոս Կեսարի հրամանատարության ներքո։ Գերգովիայի ճակատամարտում հաղթելուց հետո գալլական միացյալ բանակը Վերցինգետորիքսի գլխավորությամբ պարտություն է կրել Ալեզիայի ճակատամարտում, որից հետո Գալլիան դադարել է անկախ լինելուց ու վերածվել Հռոմեական կայսրության գավառի։

Ալեզիայի ճակատամարտի ենթադրական վայրում՝ արևելյան Ֆրանսիայի Բուրգունդիա պատմական տարածքի Կոտ դ'Օր դեպարտամենտի Ալիզ-Սենտ-Ռեն քաղաքի մոտ՝ Օսուա լեռան գագաթին Ֆրանսիայի կայսր Նապոլեոն III-ը 1865 թվականին հուշարձան է տեղադրել (քանդակագործ Էմե Միլլե)։ Յոթ մետր բարձրությամբ այդ հուշարձանով կայսրը ոգեկոչել է Վերցինգետորիքսին՝ որպես գալլական ինքնության խորհրդանիշի։ Ճարտարապետն Էժեն Էմանուել Վիոլե լը Դյուկն է, որը հուշարձանի պատվանդանին փորագրել է Հուլիոս Կեսարի խոսքերը․

La Gaule unie
Formant une seule nation
Animée d'un même esprit,
Peut défier l'Univers.

(Դաշնակից գալերը,
մեկ ժողովուրդ կազմելով,
համընդհանուր ոգով առաջնորդվելով,
կարող են ընդդիմանալ տիեզերքին)


Պատկեր:Alise-Sainte-Reine statue Vercingetorix par Millet 2.jpg|Հուշարձանը հեռվից
Պատկեր:Alise-Sainte-Reine statue Vercingetorix par Millet 2crop.jpg|Հուշարձանի՝ քանդակային վերնամասը


## Ծանոթագրություններ

Կատեգորիա:Ֆրանսիայի հուշարձաններ
Գրետա Շրյոդեր

**Գրետա Շրյոդեր** (, ), գերմանացի դերասանուհի։

## Կարիերա
Գրետան միշտ ցանկացել է դերասանուհի դառնալ, մոտավորապես 1910 թվականին եկել է Բեռլին և հայտնվել գերմանական թատրոնում։ Շատ չանցած, նա ամուսնացել է դերասան և ռեժիսոր Էռնստ Մատրայիի հետ։ Ավելի ուշ նրանք բաժանվել են, ունեցել են մեկ երեխա։ Առաջին ֆիլմը, որտեղ նկարահանվել է Շրյոդերը «Die Insel der Seligen»- ն էր (1913, ռեժիսոր ՝ Մաքս Ռայնհարդտ)։ 1916 թվականին նա գրել է գերմանական հայտնի վեպի` «Օպերայի ուրվականին» սցենարը, իսկ ռեժիսորը նրա ամուսինն էր՝ Էռնստ Մատրայը։ Նրա կարիերան սկսել է զարգանալ անցյալ դարի 20-ականների սկզբին և արագ ավարտվել։ Նա նկարահանվել է ֆիլմերում մինչև 1950-ական թվականները, բայց շատ քիչ։ Առաջին անհաջող ամուսնությունից հետո նա ամուսնացել էռեժիսոր Փոլ Ուեգերինի հետ և նրա հետ ապրել մինչև իր մահը 1948 թվականը։

## Ֆիլմագրություն

### Դերասանուհի
# Die Insel der Seligen (1913)
# Մերկ, ինչպես ծնվել է (1920)
# Die Geschlossene Kette (1920)
# Arme Violetta (1920)
# Der Verlorene Schatten (1921)
# Zirkus des Lebens (1921)
# Մարիցա (1922)
# Նոսֆերատու։ Սարֆոնի սիմֆոնիա (1922)
# Es leuchtet meine Liebe (1922)
# Պագանինի (1923)
# Brüder (1923)
# Վիկտորիա Մեծ (1937)
# Վաթսուն փառահեղ տարի (1938)
# Großstadtmelodie (1943)
# Կոլբերգ (1945)
# Կետը և Անտոնը (1953)
# Մահարաջայի գերին (1953)

### Սցենարիստ
# Zucker und Zimmt *([[1915]])*
# Օպերայի ուրվականը *([[1916]])*

## Փաստեր
* 2000 թվականին նկարահանված «Վամպիրի ստվերը» ֆիլմում Գրետային ցուցադրել են որպես իր ժամանակի հայտնի դերասանուհի, իրականում նրա համբավը չափազանցված է։

## Ծանոթագրություններ

## Արտաքին հղումներ
* filmportal.de

Կատեգորիա:Գերմանացի կինոդերասանուհիներ
Կատեգորիա:Համր կինոյի դերասաններ
Կատեգորիա:Թատրոնի դերասաններ
Կատեգորիա:Դերասանուհիներ այբբենական կարգով
Կատեգորիա:20-րդ դարի դերասանուհիներ
Կատեգորիա:Գերմանացի սցենարիստներ
Կատեգորիա:Գերմանացի դերասանուհիներ
Ատլի Էրվարսսոն

**Ատլի Էրվարսսոն** (, ), Իսլանդացի կինոկոմպոզիտոր, Հանց Ցիմերի Remote ControlProductions ընկերության անդամ։

## Կենսագրություն
Ատլին ծնվել է Իսլանդիայում հայտնի երաժշտական ընտանիքում։ Իր կարիերան սկսել է վաղ տարիքից։ Ունենալով դաշնամուր և շեփոր նվագելու հմտություններ՝ նա շրջել է Եվրոպայում մի քանի իսլանդական փոփ և ջազ խմբերով։ 90-ականներին Sálin Hans Jóns Míns անունով ռոք խմբի հետ համագործակցությունը նշանավորվել է երեք պլատինե և երկու ոսկե ալբոմների թողարկմամբ։

1993 թվականին Ատլին տեղափոխվել է Ամերիկա այն բանից հետո, երբ նա ուսանելու հրավեր է ստացել Բերկոնում գտնվող երաժշտական քոլեջում։ Քոլեջում Ատլին ուսումնասիրել է կինոերաժշտություն և դասական կոմպոզիցիա՝ ուսումը ավարտելով գերազանցությամբ։ Աթլիի հաջորդ նպատակը կինոյի երաժշտության մագիստրոսի կոչում էր, որի համար նա սովորում էր Հյուսիսային Կարոլինայի արվեստի դպրոցում։

1998 թվականին, նվաճել է Փիթ Քարփենթերի կրթաթոշակառուի հեղինակավոր կոչումը, որը նշանակվում է երիտասարդ կոմպոզիտորներին։  Ալթին տեղափոխվել է Լոս Անջելես, որտեղ նա միացել է հայտնի կոմպոզիտոր Մայք Փոստի ղեկավարությամբ հեռուստածրագրեր ստեղծելու աշխատանքներին։ Աթլին որպես կոմպոզիտոր մասնակցել է մի շարք սերիալների, այդ թվում ՝ «Օրենք և կարգ», «Նյու Յորքի ոստիկանությունը» և «Ամուր ցանց»։ Լոս Անջելեսում  Աթլին ապրում է կնոջ ՝ Աննայի հետ։

2006 թվականին Հանզ Զիմերը Աթլին հրավիրել է ֆիլմերի երաշժտության և համակարգչային խաղերի արտադրության Remote Control Productions ընկերություն։ Որպես այս նախագծի անդամ Աթլին մասնակցել է այնպիսի ֆիլմերի երաժշտության ստեղծմանը, ինչպիսիք են՝«Կարիբյան ծովահենները. Աշխարհի վերջը», «Հրեշտակները և դևերը», «Սիմփսոնները կինոյում» և «Փոխանակման արձակուրդները»։ Որպես գլխավոր կոմպոզիտոր Աթլին երաժշտություն է ստեղծել այնպիսի ֆիլմերի համար, ինչպիսիք են՝ «Կրակակետ», «Մեր դարաշրջանի Բաբելոնը», «Վերջին մեղսակիցը. Ռոբերտ  Ադամսի պատմությունը»,«Չորրորդ տեսակը», «Գողի օրենսգիրքը», «Վհուկների ժամանակը»։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Իսլանդացի երաժիշտներ
Յուլյա Միխեևա

**Յուլյա Միխեևա** (, ), Ելենա Կամբուրովայի երաժշտության և պոեզիայի թատրոնի դերասանուհի, նկարիչ, բանաստեղծ և հեղինակ-կատարող։

## Կենսագրություն
Ծնվել է 1974 թվականի սեպտեմբերի 15-ին, Գելենջիկում։

Ավարտել է Չելյաբինսկի գեղարվեստական ուսումնարանը (1993 թվական)։ Մասնագիտությամբ ինտերիերի դիզայներ է։

1992-2000 թվականներին եղել է Չելյաբինսկու «Մանեկեն» թատրոնի բեմադրող նկարիչ և դերասանուհի։

Մի շարք փառատոների դարփնեկիր է, այդ թվում` Իլմենսկի (1989 թվական, 1991 թվական), Գրուշինսկի, «Երգում են ռուս դերասանուհիներ» համառուսական մրցույթ (1999 թվական), Անդրեյ Միրոնովի անվան դերասանական երգերի փառատոն։

## Սկավառակագրություն
* 2005 թվական` «Խնձորներ» դեբյուտային ալբոմ` պրոդյուսեր` Անդրեյ Մակարևիչ։

## Ծանոթագրություններ

## Արտաքին հղումներ
* Յուլյա Միխեևայի էջը Ելենա Կամբուրովայի թատրոնի կայքում

Կատեգորիա:Բանաստեղծներ այբբենական կարգով
Կատեգորիա:Դերասանուհիներ այբբենական կարգով
Կատեգորիա:Երաժիշտներ այբբենական կարգով
Կատեգորիա:Ռուս բանաստեղծուհիներ
Կատեգորիա:Ռուս դերասանուհիներ
Կատեգորիա:Ռուս դիզայներներ
Կատեգորիա:Ռուս երգչուհիներ
Կատեգորիա:Ռուս նկարչուհիներ
Քսենոֆոն Զոլոտաս

**Քսենոֆոն Զոլոտաս** (, ), հույն տնտեսագետ, Հունաստանի բանկի նախագահը, ժամանակավորապես կատարել Է Հունաստանի վարչապետի պարտականությունները։

## Կենսագրություն
Քսենոֆոն Զոլոտասը ծնվել է 1904 թվականին՝ Աթենքում։ Նա եղել է ոսկերիչների հարուստ ընտանիքից, որի արմատները հասնում էին նախահեղափոխական Ռուսաստան։ Նա տնտեսագիտություն է սովորել Աթենքի համալսարանում, այնուհետև սովորել է Լայպցիգում և Փարիզում։ 1928 թվականին Աթենքի համալսարանում դարձել է տնտեսագիտության պրոֆեսոր, այդ պաշտոնը զբաղեցրել է մինչև 1968 թվականը, երբ պաշտոնաթող է եղել ի նշան «սև գնդապետների» ռազմական ռեժիմի դեմ բողոքի, որոնք իշխանության են եկել 1967 թվականին։ Նա 1946 թվականին եղել է UNRRA-ի տնօրենների խորհրդի անդամ և 1946-1981 թվականներին ղեկավար պաշտոններ է զբաղեցրել Արժույթի միջազգային հիմնադրամում և այլ միջազգային կազմակերպություններում։

Քսենոֆոն Զոլոտասը Հունաստանի Կենտրոնական բանկի կառավարիչ է եղել 1944-1945 թվականներին, 1955-1967 թվականներին (երբ նա հրաժարական է տվել ի նշան ռեժիմի դեմ բողոքի) և 1974-1981 թվականներին։ Նա հրատարակել է բազմաթիվ աշխատանքներ Հունականի և միջազգային տնտեսական թեմաներով։ Նա համարվում էր չափավոր տնտեսական քաղաքականության կողմնակից, ֆինանսական պահպանողականության և արժութային կայունության կողմնակից։ Զոլոտասը հայտնի է նաև իր անգլերեն ելույթներով, որոնցով ցույց է տվել հունարենի ներդրումը անգլերեն բառապաշարում՝ օգտագործելով հիմնականում միայն հունական ծագում ունեցող բառեր։

1989 թվականի նոյեմբերին կայացած ընտրություններում ո՛չ Համահունական սոցիալիստական շարժումը՝ Անդրեաս Պապանդրեուի գլխավորությամբ, ո՛չ Կոնստանտինոս Միցոտակիսի Նոր ժողովրդավարությունը մեծամասնություն չի ստացել։ Այս իրավիճակում Քսենոֆոն Զոլոտասը, 85 տարեկան հասակում, համաձայնել է գլխավորել ազգային միասնության կառավարությունը, մինչև նոր ընտրություններ անցկացվեն։ Նա հրաժարական է տվել, երբ 1990 թվականի ապրիլին կայացած ընտրություններում Կոնստանտինոս Միցոտակիսը ստացել է ձայների աննշան մեծամասնությունը։

Քսենոփոն Զոլոտասը ամբողջ կյանքում աշխատասեր էր և զբաղվում էր ձմեռային լողերով, նույնիսկ հասնելով իննսուն տարեկան։ Մահացել է Աթենքում 100 տարեկան հասակում։

Նրա *Economic Growth and Declining Social Welfare* գիրքը առաջ է քաշում այն գաղափարը, որ ժամանակակից տնտեսական աճը ուղեկցվում է ավելորդ, անօգուտ և նույնիսկ անհարմարավետ բաների մեծ արտադրությամբ, որոնց նա դասում էր մասնավորապես գովազդը։ Այդ իսկ պատճառով ժամանակակից տնտեսական զարգացումը չի կարող ընդհանրապես դիտարկվել որպես հետագա մարդկային երջանկության համար պայմանների ստեղծման գործընթաց։ Այս թեզը համապատասխանում է այնպիսի հեղինակների գաղափարներին, ինչպիսիք են Ռիչարդ Հիստերլինը կամ Հերման Դեյլին։

## Փաստեր
* Նա ոչ միայն Հունաստանի, այլև Բալկանյան թերակղզու ամենաերկարակյաց առաջնորդն է։
* Նա նախկինում գործող քսան պետությունների ղեկավարների և աշխարհի ղեկավարների թվում է, ովքեր ապրել են ավելի քան հարյուր տարի։

## Ծանոթագրություններ

## Արտաքին հղումներ
* Ξενοφών Ζολώτας — η ζωή του
* Οι ιστορικοί λόγοι του

Կատեգորիա:Աթենքի համալսարանի շրջանավարտներ
Կատեգորիա:Լայպցիգի համալսարանի շրջանավարտներ
Կատեգորիա:Հույն տնտեսագետներ
Կատեգորիա:Հունաստանի վարչապետներ
Կատեգորիա:Հունաստանի քաղաքական գործիչներ
Կատեգորիա:Փարիզի համալսարանի շրջանավարտներ
Ֆերնանդա Մոնտենեգրու

**Ֆերնանդա Մոնտենեգրու** (, ), բրազիլացի դերասանուհի, համարվում է բոլոր ժամանակների լավագույն բրազիլացի դերասանուհին և բրազիլական կինո ինդուստրիայի էտալոն։ 1998 թվականին արժանացել է բեռլինյան կինոփառատոնի  Ոսկե արջ, այնուհետև նոմինացվել Օսկար և Ոսկե Գլոբուս մրցանակների։ 2013 թվականին արժանացել է Էմմի միջազգային մրցանակի։

## Կենսագրություն
Նրա իրական անուն ազգանունն Արլետ Էստևս դա Սիլվա է։ Ծնվել է իտալուհի մոր՝ տնային տնտեսուհի և բրազիլացի հոր՝ աշխատավոր ընտանիքում։ 20 տարեկան հասակից սկսել է ուսանել որպես քարտուղար այնուհետև ռադիո ներկայացման մասնակցելով դարձել է ռադիո դերասանուհի, որտեղ էլ աշխատել է շուրջ 10 տարի։
1953 թվականին ծանոթանալով իր թատերական գործընկեր՝ Ֆերնանդո Տորրեսի հետ ամուսնացել է, և նրա հետ ապրել գրեթե ողջ կյանքը մինչ 2008 թվականը՝ վերջինիս մահը։ Համատեղ ունեն երկու երեխա դերասանուհի՝ Ֆերնանդա Տորրեսը և ռեժիսոր՝ Կլաուդիո Տորրեսը։

## Կարիերա
1950-ականներից սկսում է մասնակցել թատերական ներկայացումների և ի շնորհիվ փոխակերպման իր տաղանդի դառնում թատրոնների ամենասիրված և պահաջնված դերասանուհին։ Հենց այս ժամանակ էլ վերցնում է դերասանի իր կեղծանունը որպես՝ Ֆերնանդա Մոնտենեգրու։ 1959 թվականին իր դերասան գործընկերների հետ հիմնում է Թատրոն Յոթնյակը որտեղ էլ աշխատում է մինչ դրա լուծարումը 1965 թվականը։ 1960-ականներին տեղափոխվելով Սան Պաուլո սկսում է նկարահանվել հեռուստատեսությունում և միայն 70-ականների վերջին աշխատանքի անցնում Ռեդե Գլոբոյում։ 1985 թվականին բրազիլիայի այնժամյա նախագահ Ժոզե Սարնեյը դերասանուհուն առաջարկում է մշակույթի նախարարի պաշտոնը չնայած ժողովրդի անսահման մեծ ցանկությանը և մշակույթային խավի աջակցությանը դերասանուհին մերժում է պատճառաբանելով որ այդ իր աշխատանքը և դերը չէ ժողովրդի առջև։ Նկարահանվել է բազում հեռուսատեսրիալներում և հայտնի ֆիլմերում այդ թվում 2007 թվականին Սերը ժանտախտի օրերին (ֆիլմ)ում։ Իսկ Բաբելոնը (սերիալ)ում մարմնավորել է լեսբուհու դեր։

## Ծանոթագրություններ

## Արտաքին հղումներ
*
* Официальный сайт
* Фернанда Монтенегро на сайте «Memoria Globo»
* Фернанда Монтенегро на сайте «Dramaturgia Brasileira»

Կատեգորիա:«Էմմի» մրցանակի դափնեկիրներ
Կատեգորիա:Բեմական կեղծանուններ
Կատեգորիա:Բրազիլացի դերասանուհիներ
Կատեգորիա:Հեռուստատեսային դերասանուհիներ